als_Latn dik_Latn sag_Latn
Barcelona nuk ka të ndalur. Skuadra katalonase ka mposhtur sonte në udhëtim Eibarin, me rezultat 0-2, në kuadër të xhiros së 27-të të La Ligës spanjolle.
Super ylli argjentinas Lionel Messi ka shkëlqyer edhe në këtë takim, duke shënuar dy golat e fitores për “blaugranat” në minutën e 31-të dhe 55-të.
Messi më këtë dygolësh arrin në kuotën e 32 golave në këtë sezon të garave dhe tani kalon rivalin e përbetuar, Cristiano Ronaldon e Real Madridit që ka dy gola më pak.
Skuadra e Luis Enriques gjatë gjithë ndeshjes ka qenë ekipi dominues në terren, dhe në bazë të lojës së treguar, Barcelona ka mundur të fitojë edhe më bindshëm.
Pas kësaj fitore, Barcelona kryeson tabelën më 65 pikë, katër më shumë së Real Madrid që nesër luan kundër Levantës.
als_Latn als_Latn als_Latn als_Latn als_Latn